Little Quartz Ridge

De Little Quartz Ridge is en Bargkamm von de Maya-Bargen in’n Distrikt Toledo von Belize. He stiggt bet op üm un bi 1040 Meter över de See un billt dormit den drüddhöögsten Rügg von de Maya-Bargen achter Doyle’s Delight (1124 m) un de Cockscomb Range mit’n Victoria Peak (1120 m).

De Little Quartz Ridge besteiht ut Metasedimenten un Vulkaansteen ut dat bövere Paläozoikum. Dat Rebeed ümto is aver von Kalksteen un Karst präägt. De Beken, de von de Bargen dalfleten doot, verleert sik all in’n Karst un fleet ünnereerdsch wieder. En Deel warrt över Pesario Creek un annere Beken von’n Central River opnahmen, de sien Water ünnereerdsch na’n Rio Grande looswarrt. De Beken in’n Westen warrt dat Water ünnereerdsch na’n Blue Creek loos.

De Bargen sünd Deel von de Columbia River Forest Reserve.

Kategorie:Barggrupp
Kategorie:Distrikt Toledo